– Мәктәпте тамамлағанда минең алда һөнәр һайлау проблемаһы булманы. Етенсе синыфта уҡығанда уҡ, журналист булам, тип хәл итеп ҡуйҙым да, бөтә хыялым бары тик ошо маҡсатҡа ирешеү булды. Беренсе мәҡәләләрем «Башxadҡортостан пионеры» гәзитендә 4-се синыфта уҡығанда уҡ донъя күрҙе. Шунан «йәш хәбәрсе» исеме лә бирҙеләр, хатта «Артек» лагерына ял итергә лә ебәрҙеләр. Яҙышыу теләгем көслө булғандыр инде, күҙемә ниндәй ваҡиға салына, шул турала яҙып ебәрә инем. «Өмет» гәзите сыға башлау айырыуса шатлыҡлы булды, уның да даими авторына әйләндем. Шуға ла журналистика факультетына уҡырға инеүе ауыр булманы. Сөнки унда уҡырға инер өсөн 3 – 4 яҙма эш етһә, минең 80-гә яҡын мәҡәләм бар ине. Беренсе курсты тамамлап, «Өмет»кә практика үтергә ҡайтҡас, баш мөхәррир ышаныс күрһәтеп эшкә алды һәм, шулай итеп, республика йәштәр баҫмаһында эшләй башлауыма быйыл 15 йыл булды.